
Ανοιχτή συζήτηση
«Οικονομία και κοινωνία κατά
 την οθωνική περίοδο (1833-1862)»

στο Σπίτι της Κύπρου

«Η άφιξη του Όθωνα στο Ναύπλιο», Peter Von Hess, 1835


Την Τετάρτη 9 Φεβρουαρίου 2022, στο πλαίσιο του τρίτου κύκλου διαλέξεων Νεότερης και Σύγχρονης Ιστορίας πραγματοποιήθηκε στο Σπίτι της Κύπρου με τη συνεργασία της Εταιρείας Μελέτης Νεότερης και Σύγχρονης Ιστορίας - Ιωάννης Καποδίστριας (Ε.ΜΕ.Ν.Σ.Ι.) ανοιχτή συζήτηση με θέμα, «Οικονομία και κοινωνία κατά την οθωνική περίοδο (1833-1862)», 
Μίλησαν ο Θάνος Βερέμης, Ομότιμος Καθηγητής Εθνικού και Καποδιστριακού Πανεπιστημίου Αθηνών και ο Ανδρέας Κούκος Νομικός, Ιστορικός, Πρόεδρος Δ.Σ. Ε.ΜΕ.Ν.Σ.Ι.

Η περίοδος 1833-1862 που εξετάστηκε στη συζήτηση, περιλαμβάνει την Απόλυτη Μοναρχία (1832-1843 της Βαυαρικής Περιόδου) και την Συνταγματική Μοναρχία (1843-1863 του Όθωνα) και ταυτίζεται χρονικά με τα 31 χρόνια της παρουσίας του βασιλιά Όθωνα στην Ελλάδα. Οι ομιλητές εστίασαν στην εικόνα της Ελλάδας  και κυρίως τής οικονομίας της κατά την περίοδο πριν την έλευση του Όθωνα και κατά τη διάρκεια της βασιλείας του. Αναπτύχθηκαν θέματα όπως, η διακυβέρνηση της χώρας από την ίδρυση του Ελληνικού κράτους, από τον Ιωάννη Καποδίστρια. Η σκληρή αντιπολίτευση που ασκήθηκε εναντίον του η οποία γίνεται πάρα πολύ επιθετική, κυρίως από το 1830 και μετά (που είχε ως αποτέλεσμα ο Καποδίστριας να χάσει τον έλεγχο και να μείνει οικονομικά πίσω), καθώς επίσης και ο ρόλος που έπαιξαν οι  Μεγάλες Δυνάμεις οι οποίες ασκούσαν ασφυκτικό έλεγχο στα πολιτικά, κοινωνικά, οικονομικά και πολιτιστικά δρώμενα της χώρας.
Σύνδεσμος παρακολούθησης εκδήλωσης: 

https://diavlos.grnet.gr/room/1607?eventid=11042

